Dominikanong Eskwelahan kan Calabanga

An Dominikanong Eskwelahan kan Calabanga o Dominican School of Calabanga (ingles) sarong pampribadong eskwelahan na namumugtak sa barangay nin San Francisco, Calabanga sa probinsiya nin Camarines Sur, Filipinas.

Historiya 
Kan ika-7 kan Marso 1991, nag-abot sa Filipinas an Dominican Sister of Blessed Imelda nin huli ta sa kamuyahan na ipabalagibog an mensahe an Ebanghelyo sa bilog na kinaban.

Enot an banwaan nin Calabanga sa saindang pinunan kan saindang misyon. Kan Hulyo 1993, nagdesisyon sinda na bukasan an San Ruiz Catholic School na sayong instistusyong panedukasyon. Ini an enot dangan solong Katolikong Eskwelahan sa Calabanga. Nagpoon an operasyon kaini sa paagi kan pagtao nin edukasyon sa pre-school. 

Kan taon 2001, nagkaigwa an eskwelahan nin enot na grado dangan nagsangli kan saiyang pangaran na pinagaranan na Dominikanong Eskwelahan kan Calabanga,  na ipigpangaran ki St.  Dominic de Guzman na kagtugdas kan Order of Preachers. Pigdagdag an iba pang lebel nin grado kan mga minasurunod na taon.

Sa taon kan ireskwelahang 2012-2013, pigpatupad sa eskwelahan  an K to 12 Basic- Education Program tanganing magtao nin satong kalidad nin 12 taon na programang pang-edukasyon. Kan Hunyo 2016, pigdagdag an Senyor na eskwelahang pansekondarya tanganing matao an mga pangenot na pangangaipuhan sa pag-aadal kan mga Para-adal.

 

Mga eskwelahan sa Bikol